**DEKLARACIJŲ TVIRTINIMO LIETUVOS RESPUBLIKOS STATYBOS LEIDIMŲ IR STATYBOS VALSTYBINĖS PRIEŽIŪROS INFORMACINĖJE SISTEMOJE „INFOSTATYBA“ PASLAUGŲ PIRKIMO SUTARTIS**

**SPECIALIOJI DALIS**

2023 m. spalio \_\_ d., Klaipėda

**AB „Klaipėdos energija“,** juridinio asmens kodas 140249252, PVM mokėtojo kodas LT402492515, registruotos buveinės adresas Danės g. 8, LT-92109 Klaipėda, Lietuvos Respublika, apie kurią duomenys kaupiami ir saugomi VĮ „Registrų centras“, atstovaujama generalinio direktoriaus Rolando Baltuonio, veikiančio pagal bendrovės įstatus**http://doclogix/dvs/Images/Blank.gif** (toliau – **Užsakovas**), ir

**UAB „Statybos procesų valdymas“**, juridinio asmens kodas 302712234, PVM mokėtojo kodas LT100006661510, registruotos buveinės adresas Kalvarijų g. 1, LT-09310 Vilnius, apie kurią duomenys kaupiami ir saugomi VĮ „Registrų centras“, atstovaujama direktoriaus Eriko Lenkevičiaus, veikiančio pagal bendrovės įstatus(toliau – **Paslaugų teikėjas**),

Užsakovas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis, sudarė šią Paslaugų teikimo sutartį (toliau – **Sutartis**).

1. **SUTARTIES OBJEKTAS**
   1. Paslaugų teikėjas įsipareigoja Sutartyje ir Techninėje užduotyje (Priedas Nr. 1) nurodytomis sąlygomis ir terminais suteikti Užsakovui Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“ deklaracijų tvirtinimo paslaugas (toliau - **Paslaugos**), o Užsakovas įsipareigoja sumokėti už suteiktas Paslaugas Sutartyje nurodytą kainą, Sutartyje nurodytomis sąlygomis ir terminais.
2. **PASLAUGŲ APIMTIS IR KAINA**
   1. Pagal šią Sutartį Užsakovui teikiamos šios Paslaugos: Lietuvos Respublikos statybos leidimų ir statybos valstybinės priežiūros informacinėje sistemoje „Infostatyba“ deklaracijų tvirtinimo paslaugas. Šie pastatyti statiniai priskiriami prie nesudėtingųjų statinių kategorijos:
      1. „Skirstomųjų ir įvadinių šilumos tinklų iš "2P" magistralės, Klaipėdos mieste, rekonstravimo projektas (II-as etapas)“. Projekto Nr. 21/792-TP.
      2. „Šilumos tiekimo tinklų iš “2P” magistralės rekonstravimo projektas. I etapas“. Projekto Nr. SKIT-05.
      3. „Šilumos tiekimo tinklų iš “2P” magistralės rekonstravimo projektas. II etapas ”. Projekto Nr. SKIT-06.1.
      4. „Šilumos tiekimo tinklų iš “2P” magistralės Deimės g., rekonstravimo projektas”. Projekto Nr. SKIT-06.2.
      5. „Šilumos tinklų iškėlimo iš pastato Turgaus a. 2, Klaipėda, rekonstravimo projektas“. Projekto Nr. JA22/U-16.
      6. „Šilumos tiekimo tinklų, į pastatą Kalvos g. 4, Klaipėdoje, statybos projektas“. Projekto Nr. SKIT-01.
      7. „Šilumos tiekimo tinklų, į pastatą Turgaus a. 10, Klaipėdoje, statybos projektas“. Projekto numeris SKIT-02.
      8. Paslaugų detalizacija ir reikalavimai nurodyti Priede Nr. 1.
   2. Sutarties kaina yra 3811,50 Eur (trys tūkstančiai aštuoni šimtai vienuolika eurų 50 ct), įskaitant PVM;
      1. Sutarties vertė be PVM – 3150,00 Eur (trys tūkstančiai vienas šimtas penkiasdešimt eurų 0 ct);
      2. PVM sudaro 661,50 Eur (šeši šimtai šešiasdešimt vienas euras 50 ct).
      3. Sutarties kainą sudaro:

|  |  |  |  |
| --- | --- | --- | --- |
| Eil. Nr. | Deklaracijų tvirtinimo paslaugos | Kaina Eur be PVM | Kaina Eur su PVM |
| 1. | „Skirstomųjų ir įvadinių šilumos tinklų iš "2P" magistralės, Klaipėdos mieste, rekonstravimo projektas (II-as etapas)“. Projekto Nr. 21/792-TP. | 450,00 | 544,50 |
| 2. | „Šilumos tiekimo tinklų iš “2P” magistralės rekonstravimo projektas. I etapas“. Projekto Nr. SKIT-05. | 450,00 | 544,50 |
| 3. | „Šilumos tiekimo tinklų iš “2P” magistralės rekonstravimo projektas. II etapas ”. Projekto Nr. SKIT-06.1. | 450,00 | 544,50 |
| 4. | „Šilumos tiekimo tinklų iš “2P” magistralės Deimės g., rekonstravimo projektas”. Projekto Nr. SKIT-06.2. | 450,00 | 544,50 |
| 5. | „Šilumos tinklų iškėlimo iš pastato Turgaus a. 2, Klaipėda, rekonstravimo projektas“. Projekto Nr. JA22/U-16. | 450,00 | 544,50 |
| 6. | „Šilumos tiekimo tinklų, į pastatą Kalvos g. 4, Klaipėdoje, statybos projektas“. Projekto Nr. SKIT-01. | 450,00 | 544,50 |
| 7. | „Šilumos tiekimo tinklų, į pastatą Turgaus a. 10, Klaipėdoje, statybos projektas“. Projekto numeris SKIT-02. | 450,00 | 544,50 |

* 1. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika, taikomas kainos apskaičiavimo būdas – fiksuotos kainos kainodara.
  2. Paslaugų kaina nekis pasikeitus mokesčiams ir/ar bendro paslaugų kainų lygio pokyčio visą Sutarties galiojimo laikotarpį.
  3. Už Sutarties SD 2.2 punkte nurodytą kainą, Paslaugų teikėjas įsipareigoja suteikti Paslaugas nurodytas Sutarties SD 1.1 punkte ir Priede Nr. 1.
  4. Užsakovas neatlygins Paslaugų teikėjui jokių papildomų išlaidų, susijusių su Paslaugų suteikimu ir neatliks jokių kitų mokėjimų, viršijančių Sutarties SD 2.2 punkte nustatytos Paslaugų kainos.
  5. Į Sutarties kainą įtrauktas visas už Paslaugas numatytas užmokestis ir Paslaugų teikėjas neturi teisės reikalauti padengti jokių išlaidų, viršijančių Paslaugų kainą, jeigu dėl to nebuvo atskiro rašytinio Šalių susitarimo Sutartyje nustatyta tvarka. Toks šalių susitarimas negali būti sudaromas atvejais ir/ar ta dalimi, kai tai draudžia pirkimų procedūras reglamentuojantys Lietuvos Respublikos teisės aktai.

1. **PASLAUGŲ KOKYBĖ** 
   1. Paslaugų teikėjo teikiamos Paslaugos turi atitikti visus Sutartyje, jos prieduose bei Lietuvos Respublikos teisės aktuose nustatytus reikalavimus.
   2. Paslaugų teikėjo kvalifikacija: turi išduotą Valstybinės teritorijų planavimo ir statybos inspekcijos prie Aplinkos ministerijos (Statybos inspekcija) leidimą vykdyti tokias paslaugas ir būti deklaracijų apie statybos užbaigimą ir pažymų dėl nebaigtos statybos tvirtinimo paslaugas teikiančių įmonių sąraše (įrodančių dokumentų teikti nereikia, sąrašą patikrins pats pirkimo organizatorius).
   3. Paslaugų ir (ar) Paslaugų rezultato trūkumais laikomi neatitikimai Priedo Nr. 1, reikalavimams ir teisės aktams, reglamentuojantiems teikiamų Paslaugų kokybę.
2. **PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTIEKIMAS), JUNGTINĖ VEIKLA**
   1. Vykdydamas Sutartį, Paslaugų teikėjas nepasitelkia subtiekėjų.
   2. Paslaugų teikėjas gali pasitelkti subtiekėją tik esant objektyvioms priežastims, gavęs Užsakovo rašytinį sutikimą Sutarties BD 8 p. numatyta tvarka. Pažeidus šią subtiekėjo (subtiekėjų) pasitelkimo tvarką bus laikoma, kad Paslaugų teikėjas pažeidė esmines sutarties sąlygas, dėl ko Užsakovas gali vienašališkai nutraukti šią sutartį.
   3. Subtiekėjo (subtiekėjų) pasitelkimas neatleidžia Paslaugų teikėjo nuo atsakomybės vykdant šią sutartį. Už subtiekėjų (subtiekėjo) įsipareigojimų nevykdymą arba netinkamą jų vykdymą atsako Paslaugų teikėjas.
   4. Paslaugų teikėjas turi teisę pasitelkti subtiekėjus, nenurodytus Pasiūlyme, jeigu šiems subtiekėjams nebuvo keliami kvalifikacijos reikalavimai ir jų poreikio Paslaugų teikėjas negalėjo numatyti. Tokie subtiekėjai turi turėti teisę verstis veikla, kuri reikalinga Darbų, kurie perduodami subtiekėjams, atlikimui. Paslaugų teikėjas privalo pranešti Užsakovui apie pasitelkiamą subtiekėją bei pateikti teisę verstis veikla įrodančius dokumentus per 3 (tris) darbo dienas nuo subtiekėjo pasitelkimo.
   5. Pirkimo sutarties vykdymo metu, kai subtiekėjai netinkamai vykdo įsipareigojimus tiekėjui, taip pat tuo atveju, kai subtiekėjai nepajėgūs vykdyti įsipareigojimų tiekėjui dėl iškeltos bankroto bylos, pradėtos likvidavimo procedūros ir pan. padėties, tiekėjas gali pakeisti subtiekėjus. Apie tai jis turi informuoti Užsakovą prieš 10 (dešimt) darbo dienų, nurodydamas subtiekėjo pakeitimo priežastis ir pateikdamas dokumentus, kurie patvirtintų naujo subtiekėjo atitiktį kvalifikaciniams reikalavimams. Gavęs tokį pranešimą, Užsakovas kartu su Paslaugų teikėju įformina protokolu susitarimą dėl subtiekėjų pakeitimo, pasirašomu abiejų Šalių. Šie dokumentai yra neatskiriama pirkimo sutarties dalis. Ši sutarties sąlyga taikoma tuomet, jei pasiūlyme tiekėjas nurodo, kad ketina pasitelkti subtiekėjus.
3. **PASLAUGŲ SUTEIKIMO TERMINAI, PASLAUGŲ REZULTATO PERDAVIMO - PRIĖMIMO TVARKA**
   1. Paslaugų teikėjas įsipareigoja Paslaugas nurodytas Sutarties 1.1 punkte ir Priede Nr. 1, suteikti per 5 (penkių) mėnesių laikotarpį nuo Sutarties įsigaliojimo dienos:
      1. Deklaracijos pirminis patikrinimas turi būti atliktas per 10 (dešimt) darbo dienų nuo dienos, kai Užsakovas informacinėje sistemoje „Infostatyba“ pateikia statytojo reikalingus dokumentus ir priedus;
      2. Deklaracijos antrinis patikrinimas turi būti atliktas per 3 (tris) darbo dienas nuo dienos, kai Užsakovas pateikia trūkstamą informaciją.
   2. Paslaugų teikėjui nesuteikus Paslaugų per Sutarties SD 5.1.1 ir 5.1.2 punktuose nustatytus terminus, Užsakovas be atskiro pranešimo skaičiuoja 20,00 Eur (dvidešimt eurų 0 ct) dydžio baudą už kiekvieną atvejį. Delspinigių suma išskaitoma iš Paslaugų teikėjui mokėtinos sumos.
   3. Paslaugos laikomos tinkamai suteiktomis, kai deklaracijos apie statybos užbaigimą yra įregistruojamos informacinėje sistemoje „Infostatyba“ ir turi statusą „galiojanti“ bei, kai Užsakovas pasirašo Paslaugų teikėjo pateiktą paslaugų perdavimo–priėmimo aktą.
   4. Užsakovas per 3 (tris) darbo dienas nuo Paslaugų perdavimo–priėmimo akto gavimo, pasirašo aktą ir perima Paslaugų rezultatą arba pateikia Paslaugų teikėjui pastabas, pagal kurias Paslaugų teikėjas ištaiso trūkumus.
4. **MOKĖJIMAI, PINIGINĖS PRIEVOLĖS IR SULAIKYMAI** 
   1. Užsakovas moka Paslaugų teikėjui už Priede Nr. 1, bei Sutartyje nurodytas kokybiškas Paslaugas pagal atliktų Paslaugų perdavimo–priėmimo aktą, per 30 (trisdešimt)kalendorinių dienų nuo PVM sąskaitos faktūros ar kito tipo priklausančio išrašyti ir Užsakovui pateikti dokumento, atitinkančio PVM sąskaitos faktūros turinį ir tikslą išrašymo dienos, BD 11.3 punkte nustatyta tvarka. Paslaugų Teikėjas įsipareigoja PVM sąskaitose faktūrose nurodyti Sutarties, kurios pagrindu išrašomos sąskaitos, numerį.
   2. Užsakovui vėluojant atsiskaityti Paslaugų teikėjui už suteiktas paslaugas, Užsakovas Paslaugų teikėjui moka 0,05 (penkias šimtąsias) proc. dydžio delspinigius nuo pavėluotos sumokėti sumos, už kiekvieną dieną.
   3. Visi atsiskaitymai pagal šią Sutartį atliekami eurais.
   4. Užsakovas už perkamas Paslaugas Paslaugų teikėjui atsiskaito mokėjimo pavedimu į Paslaugų teikėjo nurodytą banko sąskaitą:

A/s Nr. LT537300010130211708;

Bankas: Swedbank, AB;

Banko kodas: 73000.

Apmokėjimas laikomas įvykdytu, kai pinigai patenka į Paslaugų teikėjo šiame punkte nurodytą sąskaitą.

1. **SUTARTIES ĮSIGALIOJIMAS IR GALIOJIMAS** 
   1. Sutartis įsigalioja ją pasirašius abiem Šalims ir galioja 6 (šešis) mėnesius arba kol bus įvykdyti abipusiai šalių įsipareigojimai, priklausomai nuo to, kuri aplinkybė įvyks anksčiau.
   2. Jeigu Sutarties terminui pasibaigus, kuri nors iš Šalių nėra pilnai įvykdžiusi savo įsipareigojimų, nuostatos, kuriose nustatyti įsipareigojimai ir nuostatos, kuriose nurodytos įsipareigojimų neįvykdymo pasekmės galioja, kol bus įvykdyti visi sutartyje numatyti įsipareigojimai, atsiskaitymai ir pasekmės už nevykdymą.
   3. Sutartis gali būti pasirašyta bei įsigalioti pasirašius ją Kvalifikuotu elektroniniu parašu (jei el. parašo sertifikatas yra išduotas kvalifikuotus sertifikatus sudarančio sertifikavimo paslaugų teikėjo ir tenkina visus kvalifikuoto sertifikato reikalavimus, jis yra kvalifikuotas).
2. **KITOS NUOSTATOS**
   1. Už Sutarties vykdymą atsakingi asmenys:

|  |  |  |
| --- | --- | --- |
|  | **Iš Užsakovo pusės** | **Iš Paslaugų teikėjo pusės** |
| Vardas, pavardė | Saulius Beniuševičius | Mindaugas Ulevičius |
| Pareigos | Investicijų valdymo skyriaus projektų vadovas | Direktoriaus pavaduotojas |
| Adresas | Danės g. 8, Klaipėda | Kalvarijų g. 1, Vilnius |
| Telefonas | +37046392614 |  |
| Mob. telefonas | +37060118346 | +37065500231 |
| El. paštas | saulius.beniusevicius@klenergija.lt | erikas@stav.lt |

* 1. Užsakovo atstovas Veiklos aptarnavimo centro vadovas Egidijus Preibys yra atsakingas už Sutarties vykdymą. Asmuo, atsakingas už sutarties ir sutarties pakeitimų paskelbimą pagal Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 94 straipsnio 9 dalies nuostatas – AB „Klaipėdos energija“ Viešųjų pirkimų grupės projektų vadovė Lina Dulinskienė.
  2. Susirašinėjimas tarp Paslaugų teikėjo ir Užsakovo vykdomas Sutarties SD 8.1 p. nurodytais adresais, kontaktuojant su 8.1 p. nurodytu Užsakovo atstovu taip pat gali būti vykdomas Sutarties SD 8.1 punkte nurodytais el. pašto adresais, laikant, kad siunčiama informacija/dokumentas laikomas tinkamai įteiktu kitą darbo dieną nuo išsiuntimo dienos.
  3. Jei pasikeičia Šalies adresas ir / ar kiti duomenys, nurodyti Sutarties SD 8.1 punkte, tokia Šalis turi informuoti kitą Šalį pranešdama ne vėliau kaip per 2 (dvi) kalendorines dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

1. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių arba el. dokumento versiją.
   2. Prie Sutarties SD pridedami šie priedai:
      1. Priedas Nr. 1 – Techninė užduotis;
      2. Priedas Nr. 2 – 2023-10-20 Pasiūlymas.

**PASLAUGŲ TEIKIMO SUTARTIES**

**BENDROJI DALIS**

1. **SUTARTIES SĄVOKOS**

**Asmenys**

* 1. **Paslaugų teikėjas** – asmuo ar asmenų grupė, nurodytas (-a) šios Sutarties SD, teikiantis (-i) Sutartyje nurodytas Paslaugas Užsakovui.
  2. **Užsakovas** – Sutarties SD nurodytas juridinis asmuo, perkantis Sutarties SD nurodytas Paslaugas iš Paslaugų teikėjo.
  3. **Šalis** – Užsakovas arba Paslaugų teikėjas, kiekvienas atskirai. Šalys – Užsakovas ir Paslaugų teikėjas abu kartu.
  4. **Trečioji šalis** – bet kuris kitas fizinis arba juridinis asmuo, kuris nėra Šalis.
  5. **Subtiekėjas** – Paslaugų teikėjo pasiūlyme nurodytas juridinis arba fizinis asmuo, kuris pagal galiojantį tarpusavio sandorį su Paslaugų teikėju, Paslaugų teikėjo pasitelkiamas atlikti Sutartyje nurodytų Paslaugų teikimą.

**Bendrosios sąvokos**

* 1. **Pirkimas** – Perkančiojo subjekto organizuotas pirkimas, siekiant sudaryti Paslaugų teikimo sutartį.
  2. **Paslaugos** – Sutarties SD 1 dalyje nurodytos Paslaugos.
  3. **Paslaugų kaina** – šios Sutarties SD 2 dalyje nurodyta suma, kuri negali būti viršyta Sutarties galiojimo laikotarpiu (išskyrus atvejus, kai numatomas Paslaugų kainos perskaičiavimas), Užsakovui mokant Paslaugų teikėjui už teikiamas Paslaugas pagal Paslaugų įkainius (jei nurodyti), įskaitant visas išlaidas ir mokesčius.
  4. **Paslaugų įkainiai –** šios Sutarties SD 2 dalyje nurodyti įkainiai (jei nurodyti), pagal kuriuos Užsakovas moka Paslaugų teikėjui už teikiamas Paslaugas, įskaitant visas išlaidas ir mokesčius.
  5. **Pranešimas** – Teikėjui siunčiami pranešimai, paklausimai, pretenzijos ir kt., kurie laikomi tinkamai išsiųstais ir gautais kitą darbo dieną, jei pranešimai išsiųsti Sutarties SD (jei Sutartyje kontaktai nėra patikslinti) nurodytu Teikėjo elektroniniu paštu ar kitu būdu. Jei pranešimas siunčiamas registruotu paštu, jis laikomas tinkamai išsiųstas ir gautas po 5 (penkių) darbo dienų nuo išsiuntimo.

**Dokumentai**

* 1. **Sutartis** – ši Sutartis, susidedanti iš Sutarties BD 3.2. punkte išvardintų dokumentų.
  2. **Sutarties BD** – šis dokumentas kuris yra sudėtinė ir neatskiriama Sutarties dalis, nustatanti standartines Sutarties nuostatas bei standartines Užsakovo ir Paslaugų teikėjo teises, pareigas bei atsakomybę.
  3. **Sutarties SD** – Sutarties specialioji dalis, kurioje aptariamas Sutarties objektas, Paslaugų apimtis ir kaina bei įkainiai (jei taikomi), Paslaugų suteikimo terminai bei kitos Šalių sutartos sąlygos.
  4. **Techninės sąlygos** – dokumentas (techninė specifikacija ir pan.), kuriame nustatyti reikalavimai Paslaugoms.
  5. **Pirkimo sąlygos** – Perkančiojo subjekto vykdytų Pirkimo procedūrų metu pateiktų dokumentų visuma, kuriais vadovaujantis Paslaugų teikėjas pateikė pasiūlymą;
  6. **Pasiūlymas** – Perkančiajam subjektui vykdant Pirkimo procedūras, Paslaugų teikėjo pateiktų dokumentų visuma Paslaugoms pagal šią Sutartį teikti.
  7. **Kvietimas sudaryti Sutartį** – Paslaugų teikėjui pateiktas pranešimas, kuriuo Paslaugų teikėjas kviečiamas pasirašyti Sutartį ir informuojamas apie terminą skirtą Sutarties sudarymui.
  8. **Teisės aktai** – reiškia Lietuvos Respublikos teisės aktus ir tarptautines sutartis ir, Europos Sąjungos teisės aktus ar bet kokios trečiosios šalies viešosios valdžios individualaus ar norminio pobūdžio potvarkius, kurie, nepriklausomai nuo jų teisinės galios ir (arba) jurisdikcijos, saisto bet kurią Šalį ir (arba) turi įtakos šios Sutarties vykdymui bei Užsakovo vidaus teisės aktus, su kuriais Paslaugų teikėjas buvo supažindintas.

**Datos ir terminai**

* 1. **Diena** – jei šios Sutarties dokumentai nenustato kitaip, ši sąvoka reiškia kalendorinę dieną.
  2. **Darbo diena** – jei šios Sutarties dokumentai nenustato kitaip, ši sąvoka reiškia darbo dieną Lietuvos Respublikoje.
  3. **Metai –** jei šios Sutarties dokumentai nenustato kitaip, ši sąvoka reiškia 365 dienų laikotarpį.
  4. **Sutarties įsigaliojimo diena** – Sutarties pasirašymo diena arba kita Sutarties SD nurodyta sutarties įsigaliojimo data.

1. **SUTARTIES OBJEKTAS**
   1. Šios **Sutarties objektas yra Paslaugos**, nurodytos Sutarties SD 1 dalyje ir aprašytos Techninėje specifikacijoje.
   2. Pagal šią Sutartį Paslaugos teikiamos išskirtinai Užsakovo naudai ir jo interesais.
2. **SUTARTIES ĮSIGALIOJIMAS, STRUKTŪRA IR AIŠKINIMAS**
   1. Sutartis įsigalioja Sutarties pasirašymo dieną arba kitą Sutarties SD nurodytą sutarties įsigaliojimo dieną. Sutartis įsigalioja ir pasirašyta Kvalifikuotu elektroniniu parašu.
   2. Ši Sutartis yra vientisas ir nedalomas dokumentas, kurią sudaro toliau išvardinti dokumentai. Sutarties aiškinimo ir taikymo tikslais nustatoma tokia Sutarties dokumentų pirmenybės tvarka:
      1. Techninė specifikacija;
      2. Sutarties SD (su priedais);
      3. Sutarties BD;
      4. Paslaugų teikėjo užpildyta ir pasirašyta pasiūlymo forma.
   3. Sutartis yra sudaryta, ji turi būti aiškinama ir taikoma pagal Lietuvos Respublikos teisę.
   4. Jei Sutarties dokumentuose yra neaiškumų, neatitikimų ar prieštaravimų, taisyklės, nustatytos aukštesnės galios Sutarties dokumente, visuomet yra laikomos pakeičiančiomis žemesnės galios Sutarties dokumente nustatytas analogiškas taisykles nuo Sutarties įsigaliojimo dienos.
   5. Visos šioje Sutartyje vartojamos sąvokos ir terminai turi bendrinę reikšmę arba artimiausią Sutarties pobūdžiui specialiąją reikšmę, jei Sutartyje nėra nustatyta ir paaiškinta kitokia jų reikšmė.
3. **ŠALIŲ TEISĖS IR PAREIGOS**
   1. **Užsakovas įsipareigoja:**
      1. tinkamai ir sąžiningai vykdyti Sutartį.
      2. Sutarties vykdymo metu bendradarbiauti su Paslaugų teikėju, teikiant Sutarties vykdymui pagrįstai reikalingą Užsakovo turimą informaciją, kurios pateikimo būtinybė iškilo Sutarties vykdymo metu;
      3. Paslaugų teikėjui tinkamai įvykdžius sutartinius įsipareigojimus, priimti suteiktas Paslaugas, jeigu jos atitinka Sutartyje nustatytus reikalavimus Paslaugoms;
      4. Paslaugų teikėjui tinkamai įvykdžius sutartinius įsipareigojimus, sumokėti Paslaugų teikėjui už Sutartyje nustatyta tvarka ir terminais tinkamai suteiktas Paslaugas pagal Sutarties SD 2 dalyje nustatytą kainą ir (ar) įkainius (jei nurodyti);
      5. suteikti reikiamus įgaliojimus Paslaugų teikėjui veikti Užsakovo vardu (jei tokie įgaliojimai yra reikalingi);
      6. tinkamai vykdyti kitus įsipareigojimus, numatytus Sutartyje ir galiojančiuose Teisės aktuose;
   2. **Užsakovas turi teisę:**
      1. be atskiro pranešimo atlikti bet kokius patikrinimus, kurie Užsakovui atrodo reikalingi, kilus įtarimui, kad Paslaugų teikėjas nesugebės laiku suteikti Paslaugų ar Paslaugos teikiamos nekokybiškai, neprofesionaliai, pažeidžiant reikalavimus;
      2. Paslaugų teikimo metu raštiško ir motyvuoto prašymo pagrindu reikalauti Paslaugų teikėjo darbuotojo/ Paslaugų teikėjo pareigas vykdančio asmens pakeitimo, jei mano, kad šis asmuo nėra stropus ar netinkamai vykdo pareigas.
      3. Užsakovas turi teisę sustabdyti mokėjimus Paslaugų teikėjui, jeigu Paslaugų teikėjas nevykdo arba netinkamai vykdo bet kokius Sutartimi prisiimtus ar teisės aktuose numatytus įsipareigojimus, iki kol šie įsipareigojimai bus tinkamai įvykdyti.
      4. Užsakovas turi kitas teises, numatytas Sutartyje ir Lietuvos Respublikos galiojančiuose teisės aktuose.
   3. **Paslaugų teikėjas įsipareigoja:**
      1. tinkamai ir sąžiningai vykdyti Sutartį;
      2. Sutartyje nustatytu laiku (jei Sutartyje nurodomi Paslaugų suteikimo etapai - atskiruose etapuose nustatytu laiku) suteikti Paslaugas, perduoti Užsakovui Sutartyje nurodytų Paslaugų rezultatą ir ištaisyti nustatytus trūkumus;
      3. suteikti Paslaugas profesionaliai, kokybiškai, kaip numatyta Sutartyje ir laiku, per Sutarties SD 5 dalyje nustatytą Paslaugų suteikimo terminą;
      4. prisiimti kartu su Paslaugomis tiekiamų prekių žuvimo ar sugedimo riziką iki Paslaugų rezultato perdavimo - priėmimo akto pasirašymo momento;
      5. pateikti visus dokumentus, numatytus Techninėje specifikacijoje, bei konsultuoti Užsakovą kitais, su Paslaugų teikėjo sutartiniais įsipareigojimais susijusiais, klausimais;
      6. užtikrinti, kad Paslaugas Užsakovui teiktų asmenys, turintys Paslaugų teikimui reikalingą kvalifikaciją ir patirtį;
      7. nedelsiant raštu informuoti Užsakovą apie bet kurias aplinkybes, kurios trukdo ar gali sutrukdyti Paslaugų teikėjui suteikti Paslaugas Sutartyje nustatytais terminais bei tvarka;
      8. užtikrinti saugos darbe, priešgaisrinės saugos, aplinkos apsaugos bei kitų teisės aktų nustatytų reikalavimų, taikomų teikiant Paslaugas, laikymąsi (jei taikoma);
      9. atsižvelgti į Sutarties vykdymo metu Užsakovo pateiktas pastabas, papildomą informaciją, jei jos bus teikiamos;
      10. savo sąskaita apsaugoti Užsakovą nuo bet kokių pretenzijų, nuostolių, atsirandančių dėl Paslaugų teikėjo veiksmų ar aplaidumo vykdant Sutartį bei atlyginti dėl savo kaltų veiksmų padarytą žalą tretiesiems asmenims bei jų patirtus nuostolius, tame tarpe dėl bet kokių teisės aktų pažeidimo, neteisėto patentų, prekių ženklų, kitų intelektinės nuosavybės objektų panaudojimo ar bet kokių asmenų teisių pažeidimo;
      11. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą. Pasibaigus Paslaugų suteikimo terminui, Užsakovui paprašius raštu, grąžinti visus iš Užsakovo gautus, Sutarčiai vykdyti reikalingus dokumentus;
      12. laikytis Lietuvos Respublikos civilinio kodekso bei kitų su Paslaugų teikėjo sutartinių įsipareigojimų vykdymu susijusių Lietuvos Respublikoje galiojančių teisės aktų nuostatų ir užtikrinti, kad Paslaugų teikėjo specialistai, darbuotojai bei atstovai jų laikytųsi. Paslaugų teikėjas garantuoja Užsakovui ir/ar tretiesiems asmenims nuostolių atlyginimą, jei Paslaugų teikėjas ar jo specialistai, darbuotojai, atstovai nesilaikytų Lietuvos Respublikoje galiojančių teisės aktų reikalavimų ir dėl to Užsakovui ir/ar tretiesiems asmenims būtų pateikti kokie nors reikalavimai ar pradėti procesiniai veiksmai;
   4. Užsakovas gali teikti pastabas, susijusias su Paslaugų teikėjo teikiamomis Paslaugomis ir jų kokybe, į kurias Paslaugų teikėjas privalo atsižvelgti.
   5. Kiti Užsakovo ir Paslaugų teikėjo įsipareigojimai, teisės ir pareigos, apibrėžiami galiojančiuose Lietuvos Respublikos teisės aktuose ir Sutarties SD (jei apibrėžiami).
   6. **Paslaugų teikėjas turi teisę**:
      1. gauti visą Sutartyje nurodyto dydžio užmokestį už laiku, tinkamai ir kokybiškai Užsakovui suteiktas Paslaugas;
      2. prašyti, kad Užsakovas pateiktų su tinkamu Sutarties vykdymu susijusią informaciją ar dokumentus, kurių pateikimo būtinybė atsirado Sutarties vykdymo metu;
      3. reikalauti, kad Užsakovas priimtų teikiamas Paslaugas, atitinkančias Pirkimo dokumentų, Sutarties ir Paslaugų teikimui taikomų teisės aktų reikalavimus bei pasirašytų priėmimo – perdavimo aktą;

4.6.4. reikalauti, kad Užsakovas tinkamai ir laiku vykdytų kitus sutartinius įsipareigojimus.

1. **ŠALIŲ PATVIRTINIMAI IR GARANTIJOS**
   1. Kiekviena iš Šalių pareiškia ir garantuoja kitai Šaliai, kad:
      1. Šalis yra tinkamai įsteigta ir teisėtai veikia pagal buveinės valstybės teisės aktų reikalavimus;
      2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų;
      3. sudarydama Sutartį, Šalis neviršija savo kompetencijos ir nepažeidžia ją saistančių teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;
      4. Šalies atstovai, pasirašę šią Sutartį, yra Šalies tinkamai įgalioti ją pasirašyti ir Šalių ir (ar) jų atstovų asmens duomenys, būtini tinkamam Sutarties sudarymui, nelaikomi konfidencialia informacija;
      5. Šaliai nėra žinoma apie jokius būsimus teisinės aplinkos pasikeitimus, kurie gali turėti įtakos Šalies įsipareigojimų pagal šią Sutartį vykdymui;
      6. Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.
      7. Sutarties įsigaliojimo dieną Šalims šios Sutarties sąlygos yra aiškios ir vykdytinos.
      8. nei šios Sutarties sudarymas, nei Užsakovo ar Paslaugų teikėjo šia Sutartimi prisiimtų įsipareigojimų vykdymas neprieštarauja ir nepažeidžia (i) jokio teismo, arbitražo, valstybinės ar savivaldos institucijos sprendimo, įsakymo, potvarkio ar nurodymo, kuris yra taikomas Šalims; (ii) jokios sutarties ar kitokio sandorio, kurio šalimi yra atitinkama Šalis, ar (iii) jokio Šalims taikomo įstatymo ar kito teisės norminio akto nuostatų.
   2. Paslaugų teikėjas patvirtina, kad:
      1. nedalyvauja Lietuvos Respublikos konkurencijos įstatymo 5 straipsnyje nurodytuose draudžiamuose susitarimuose ir susitarimuose, pažeidžiančiuose PĮ 29 straipsnio 1 dalyje nurodytus principus;
      2. turi visas licencijas, leidimus, atestatus, kvalifikacinius pažymėjimus, taip pat visą kitą reikiamą kvalifikaciją ir kompetenciją Paslaugoms suteikti ir įsipareigojimams, numatytiems šioje Sutartyje, vykdyti;
      3. į Pasiūlymo kainą įskaičiavo visas išlaidas, būtinas Paslaugų pagal šią Sutartį teikimui, bei prisiima riziką dėl to, kad ne nuo Užsakovo priklausančių aplinkybių padidės su Sutarties vykdymu susijusios Paslaugų teikėjo išlaidos ir (arba) Paslaugų teikėjui Sutarties vykdymas taps sudėtingesnis;
      4. yra susipažinęs arba įsipareigoja susipažinti su visais Užsakovo vidaus teisės aktais, reikšmingais tinkamam Paslaugų teikėjo įsipareigojimų vykdymui, ir įsipareigoja tinkamai juos vykdyti.
   3. Užsakovas patvirtina, kad:
      1. įvykdė būtinas pirkimų procedūras šiai Sutarčiai sudaryti;
      2. priims pagal šios Sutarties nuostatas kokybiškai suteiktas Paslaugas ir už tokias Paslaugas atsiskaitys.
   4. Jei paaiškėja, kad šioje Sutartyje nurodyti Šalių patvirtinimai (-as) ir/ar pareiškimai (-as) yra melagingas (-i) ir/ar klaidingas (-i), tai Šalis privalo atlyginti kitai Šaliai dėl tokio (-ių) melagingo (-ų) ir/ar klaidingo (-ų) patvirtinimo (-ų) ir/ar pareiškimo (-ų) patirtus nuostolius.
   5. Tiek ši Sutarties BD, tiek Sutarties SD yra sudaryta, PĮ ir kitų teisės aktų nuostatomis. Esant situacijai, kuomet Sutarties BD ir (ar) Sutarties SD neatitinka PĮ normoms, taikomos PĮ normos. Šalys konstatuoja ir patvirtina, jog šios Sutarties nuostatos Pirkimo sąlygų nuostatoms neprieštarauja.
2. **SUTARTIES APIMTIS IR KAINA**
   1. Sutarties apimtis ir kaina / kainodaros taisyklės nustatytos Sutarties Specialiosiose sąlygose.
   2. ĮSutarties kainą ar maksimalią Sutarties kainą / Paslaugų įkainius yra įskaičiuoti visi mokesčiai ir rinkliavos, taikomi Paslaugoms Lietuvoje / kitoje valstybėje, kurios gali atsirasti, vykdant šią Sutartį, įskaitant PVM bei PVM sąskaitos teikimo mokestį per e.sąskaita sistemą, bet neapsiribojant:
      1. išlaidas, susijusias su Sutartyje numatytų įsipareigojimų vykdymu;
      2. apsirūpinimo įrankiais, reikalingais Paslaugoms teikti, išlaidas (jei taikoma);
      3. visas su dokumentų, numatytų Techninėje užduotyje, rengimu, derinimu ir pateikimu susijusias išlaidas;
      4. įsisteigimo Lietuvos Respublikoje išlaidas (jei tai reikalinga Paslaugų teikimui užtikrinti), arba su laisvo paslaugų judėjimo teisės įgyvendinimu susijusias išlaidas (teisės pripažinimo dokumentų, patvirtinimų gavimo iš kompetentingų Lietuvos Respublikos institucijų ir (arba) profesinių bendrijų išlaidas ir kita);
      5. šios Sutarties sudarymo ir vykdymo išlaidas, įskaitant išlaidas, susijusias su priverstiniu Sutarties vykdymu;
      6. visas tiesiogines ir netiesiogines išlaidas, susijusias su Paslaugų teikimu, bei bet kokių darbų, reikalingų Paslaugoms teikti, kuriuos Paslaugų teikėjas, būdamas srities specialistu, turėjo ir galėjo numatyti, jei būtų buvęs pakankamai rūpestingas ir tinkamai atsižvelgęs į aplinkybę, kad Užsakovas siekia, jog Paslaugų teikėjas Paslaugas teiktų, kartu atlikdamas ir susijusius darbus, kaina.
      7. kitas su Paslaugų teikimu susijusias išlaidas.
      8. Šalys susitaria ir sutinka, kad Sutarties vertė ar maksimali Sutarties vertė / Paslaugų įkainiai (priklausomai nuo Specialiosiose Sutarties sąlygose pasirinktos kainodaros) be PVM negali būti keičiami dėl teisės aktų pasikeitimo, įskaitant dėl to pasikeitusius mokesčius, t. y. visą riziką dėl galimo Sutarties kainos ar maksimalios Sutarties vertės / Paslaugų įkainių padidėjimo prisiima Paslaugų teikėjas (išskyrus PVM tarifo pasikeitimą). PVM mokamas pagal privalomuosius teisės aktus. Sutarties galiojimo metu pasikeitus PVM taikymą reglamentuojantiems teisės aktams, Sutarties vertė ar maksimali Sutarties vertė / Paslaugų įkainiai be PVM dėl to nebus keičiami, t. y. Užsakovas mokės Paslaugų teikėjui už tinkamai pagal Sutartį suteiktas Paslaugas Sutarties ar maksimalios Sutarties kainą / Paslaugų įkainius, kurie bus lygūs sumai, gautai prie Sutartyje nurodytos sutarties vertės be PVM pridėjus PVM, apskaičiuotą pagal naujai patvirtintą mokesčio tarifą, nebent priimti teisės aktai numatytų kitaip. Perskaičiuota Sutarties kaina ar maksimali Sutarties kaina / Paslaugų įkainiai įforminami Šalių pasirašytu susitarimu ir turi būti taikomi nuo naujo PVM įvedimo datos (nepriklausomai nuo to, kada pasirašytas susitarimas).
   3. Visi mokėjimai ir atsiskaitymai pagal Sutartį vykdomi Lietuvos Respublikos nacionaline valiuta – eurais.
3. **PASLAUGŲ KOKYBĖ**
   1. Paslaugų kokybei keliami reikalavimai apibrėžiami Sutarties SD bei Paslaugų kokybę, teikimą, aplinkosaugą ar (ir) saugą reglamentuojančiuose teisės aktuose. Jei Sutartyje nenumatyti konkretūs kokybės, teikimo, aplinkosaugos, saugos reikalavimai, tai teikiamų Paslaugų kokybė turi atitikti teisės aktų keliamus reikalavimus bei įprastai tokios rūšies Paslaugoms keliamus kokybės, techninius ir funkcinius standartus bei kitas sąlygas.
   2. Paslaugų teikėjo ir jo personalo kvalifikaciją patvirtinantys duomenys (jei Pirkimo metu kvalifikacija buvo tikrinama) yra pateikti. Paslaugų teikėjas privalo užtikrinti, kad lygiavertė jo ir (arba) jo personalo kvalifikacija būtų užtikrinama visą Sutarties galiojimo laikotarpį.
   3. Paslaugų teikėjas, Užsakovui pareikalavus, per Užsakovo nustatytą terminą privalo pateikti Užsakovui pakankamus įrodymus, jog jis turi visus pagal teisės aktų reikalavimus būtinus Paslaugų teikimui Lietuvos Respublikoje leidimus, atestatus, licencijas ir (arba) kitus teisės aktų nustatytus dokumentus.
   4. Paslaugų teikėjas garantuoja, jog Paslaugų rezultato perdavimo - priėmimo akto (-ų) pasirašymo metu Paslaugos atitiks Sutartyje nustatytus reikalavimus, jos bus suteiktos kokybiškai, be klaidų, kurios panaikintų ar sumažintų Paslaugų vertę ar jų rezultato tinkamumą įprastam naudojimui.
   5. Preziumuojama, kad Paslaugų teikėjas materialiai atsako už visus Paslaugų trūkumus, paaiškėjusius Paslaugų perdavimo – priėmimo metu ar (ir) Garantinio termino galiojimo metu, jeigu neįrodo, kad Paslaugų trūkumai atsirado ne dėl Paslaugų teikėjo kaltės ar aplaidaus jo sutartinių įsipareigojimų vykdymo.
   6. Jei Paslaugų trūkumai pastebimi iki Paslaugų perdavimo ar (ir) Paslaugų perdavimo - priėmimo metu, Užsakovas turi teisę nepriimti Paslaugų. Apie pastebėtus Paslaugų trūkumus yra pažymima Akte, nurodant priimto sprendimo motyvus. Paslaugų trūkumai šalinami Paslaugų teikėjo lėšomis Sutarties SD nustatytais terminais.
   7. Jei Paslaugų rezultato trūkumai pastebimi po Paslaugų perdavimo – priėmimo akto pasirašymo, Užsakovas raštu informuoja apie tai Paslaugų teikėją, nurodydamas, kad Paslaugų teikėjas per Sutartyje nustatytą terminą nuo Užsakovo pranešimo apie trūkumų nustatymą išsiuntimo dienos privalo savo jėgomis ir lėšomis pašalinti trūkumus.
   8. Paslaugų teikėjas per Sutarties SD 5 dalyje nustatytą terminą nuo Užsakovo pranešimo apie trūkumų nustatymą išsiuntimo dienos privalo savo jėgomis ir lėšomis pašalinti trūkumus, kurie atsirado ne dėl Užsakovo kaltės/ ne dėl trečiųjų asmenų kaltės (išskyrus Paslaugų teikėjo samdomus subteikėjus)/ ne dėl *force majeure* aplinkybių.
   9. Paslaugų teikėjui per Sutarties SD 5 dalyje nustatytą terminą nepašalinus nustatytų Paslaugų kokybės trūkumų, Paslaugų teikėjas, Užsakovui pareikalavus, moka Užsakovui Sutarties SD 5 dalyje nustatyto dydžio netesybas (delspinigius ir (ar) baudą) bei atlygina Užsakovo dėl to patirtus tiesioginius nuostolius tiek, kiek jų nepadengia netesybos. Užsakovui pareiškus reikalavimą atlyginti patirtus nuostolius, netesybos įskaitomos į nuostolių atlyginimą.
   10. Paslaugų teikėjui per Sutarties SD 5 dalyje nustatytą terminą nepašalinus nustatytų Paslaugų trūkumų, Užsakovas turi teisę pašalinti trūkumus savo jėgomis arba pasitelkdamas trečiuosius asmenis, o Paslaugų teikėjas tokiu atveju apmoka Užsakovo patirtas trūkumų šalinimo išlaidas.
   11. Paslaugų teikėjas, teikdamas Paslaugas, užtikrina saugos darbe, priešgaisrinės saugos, aplinkos apsaugos bei kitų teisės aktų nustatytų reikalavimų, taikomų teikiant Paslaugas, laikymąsi (jei taikoma).
4. **PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS), JUNGTINĖ VEIKLA** 
   1. Bet kokie fiziniai ar juridiniai asmenys, kuriuos Paslaugų teikėju pasitelkia šios Sutarties vykdymui, neatsižvelgiant į tai, kokie teisiniai ryšiai sieja šiuos asmenis su Paslaugų teikėju, yra laikomi asmenimis, veikiančiais Paslaugų teikėjo vardu. Šių asmenų veiksmai vykdant Sutartį Paslaugų teikėjui sukelia tokias pačias pasekmes, kaip jo paties veiksmai.
   2. Jeigu Paslaugų teikėjas teikdamas pasiūlymą nesirėmė subtiekėjo pajėgumais, Paslaugų teikėjas įsipareigoja pateikti Užsakovui dokumentus įrodančius, kad nėra Viešųjų pirkimų įstatymo 46 straipsnyje nurodytų tiekėjo subtiekėjo pašalinimo pagrindų bei subteikėjas atitinka reikiamą kvalifikaciją.
   3. Sudarius pirkimo sutartį, tačiau ne vėliau negu pirkimo sutartis pradedama vykdyti, teikėjas turi nurodyti visus subtiekėjus, kurie faktiškai vykdys sutartį. Sutarties vykdymo metu teikėjas privalo informuoti apie minėtos informacijos pasikeitimus, taip pat apie naujus subtiekėjus, kuriuos jis ketina pasitelkti vėliau. Jei pirkimo dokumentuose buvo nustatyti kvalifikacijos reikalavimai subtiekėjams, naujai pasitelkiami subtiekėjai privalo atitikti šiuos reikalavimus.
   4. Užsakovas ne vėliau kaip per 3 darbo dienas nuo Sutarties BD 8.3 nurodytos informacijos gavimo raštu informuoja subtiekėjus tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp perkančiojo subjekto, pirkimo sutartį sudariusio tiekėjo ir jo subtiekėjo. Šioje sutartyje nurodoma Paslaugų teikėjo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus.
   5. Subtiekėjas, prieš pateikdamas sąskaitą Užsakovui, turi ją suderinti su Paslaugų teikėju. Suderinimas laikomas tinkamu, kai subtiekėjo išrašytą sąskaitą raštu patvirtina atsakingas Paslaugų teikėjo atstovas, kuris yra nurodytas trišalėje sutartyje. Užsakovo atlikti mokėjimai subtiekėjui pagal jo pateiktas sąskaitas atitinkamai mažina sumą, kurią Užsakovas turi sumokėti Paslaugų teikėjui pagal Sutarties sąlygas ir tvarką. Paslaugų teikėjas, išrašydamas ir pateikdamas sąskaitas Užsakovui, atitinkamai į jas neįtraukia subtiekėjo tiesiogiai Užsakovui pateiktų ir Paslaugų teikėjo patvirtintų sąskaitų sumų.
   6. Tiesioginis atsiskaitymas su subtiekėju neatleidžia Paslaugų teikėjo nuo jo prisiimtų įsipareigojimų pagal Sutartį. Nepaisant nustatyto galimo tiesioginio atsiskaitymo su subtiekėju, Paslaugų teikėjo Sutartimi numatytos teisės, pareigos ir kiti įsipareigojimai nepereina subtiekėjui.
   7. Jei dėl tiesioginio atsiskaitymo su subtiekėju faktiškai nesutampa Paslaugų teikėjo ir subtiekėjo mokėtinos sumos, rizika prieš Užsakovą tenka Paslaugų teikėjui ir neatitikimai pašalinami Paslaugų teikėjo sąskaita.
   8. Atsiskaitymas su subtiekėju vykdomas per 30 (trisdešimt) kalendorinių dienų nuo tinkamos sąskaitos faktūros pateikimo Užsakovui. Atsiskaitymai su subtiekėju atliekami trišalėje sutartyje nustatyta tvarka, atsižvelgiant į Sutartyje nustatytą kainodarą. Su subtiekėjais gali būti atsiskaitoma tik po to, kai pilnai atlikti visi šioje sutartyje numatytos Paslaugos atitinkamai pagal pasirašytus aktus.
   9. Subtiekėjų keitimas ar naujų subtiekėjų pasitelkimas galimas tik tuomet, kai Paslaugų teikėjas prieš 10 (dešimt) darbo dienų Užsakovui pateikia prašymą dėl subtiekėjo, kuris nurodytas Sutartyje, keitimo ar naujo subtiekėjo pasitelkimo, subtiekėjo atitiktį Pirkimo dokumentuose nustatytiems kvalifikaciniams reikalavimams pagrindžiančius dokumentus (jei Pirkimo dokumentuose subtiekėjams buvo keliami kvalifikaciniai reikalavimai) bei gauna raštišką Užsakovo sutikimą dėl pasirinkto subtiekėjo pakeitimo ar naujo subtiekėjo pasitelkimo. Šalys susitaria, kad Šalims įvykdžius visas šiame punkte nurodytas sąlygas bus sudaromas atskiras susitarimas dėl Sutarties pakeitimo.
   10. Paslaugų teikėjas privalo užtikrinti, kad Sutarties sudarymo momentu ir visą jos galiojimo laikotarpį Sutartį vykdantys subtiekėjai turėtų reikiamą kvalifikaciją ir patirtį, būtinas tinkamam Sutarties vykdymui. Už subtiekėjų atliekamų sutartinių įsipareigojimų kokybę, saugos, tiekimo ir (ar) kitų pagal Sutarties pobūdį nustatytų reikalavimų laikymąsi Užsakovui atsako Paslaugų teikėjas.
   11. Tuo atveju, kai Paslaugų teikėjo norimas pasitelkti subtiekėjas neatitinka Pirkimo dokumentuose subtiekėjams keltų kvalifikacinių reikalavimų, Paslaugų teikėjas įsipareigoja pakeisti kvalifikacinių reikalavimų neatitinkantį subtiekėją savo iniciatyva kitu, raštu informuodamas Užsakovą apie subtiekėjo neatitikimą ir jo keitimą ne vėliau kaip per 2 (dvi) darbo dienas nuo fakto apie neatitikimą paaiškėjimo, arba per 5 (penkias) darbo dienas nuo Užsakovo pranešimo apie subtiekėjo neatitikimą kvalifikaciniams reikalavimams gavimo dienos. Subtiekėjo keitimui visais atvejais taikoma šio Sutarties BD skyriaus tvarka.
   12. Jungtinės veiklos partneris gali būti keičiamas, tik kartu esant šioms aplinkybėms:
       1. Partneriui yra iškeliama bankroto ar restruktūrizavimo byla, arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus, vyksta kitoks priverstinis Partnerio kreditorių teisių įgyvendinimas, galintis turėti esminės įtakos Partnerio galimybėms toliau vykdyti Sutartį;
       2. Pasitraukiančiojo Partnerio funkcijas gali perimti (turi tinkamą kvalifikaciją, atitinka keliamus reikalavimus bei yra pajėgūs) kiti esami Jungtinės veiklos sutartį sudarę partneriai.
   13. Esant Sutarties BD 8.12 punkte nurodytoms aplinkybėms (jeigu Paslaugos teikiamos pagal Jungtinės veiklos sutartį), Jungtinės veiklos partneriai privalo įvykdyti visas žemiau nurodytas sąlygas:
       1. Užsakovas gaus šiuos dokumentus:
          1. pasiliekančio(-ių) Jungtinės veiklos partnerio(-ių) prašymą dėl Jungtinės veiklos partnerio(-ių) keitimo;
          2. pasitraukiančio(-ių) Jungtinės veiklos partnerio(-ių) prašymą pasitraukti iš Jungtinės veiklos sutarties partnerių ir perduoti visus įsipareigojimus pagal Jungtinės veiklos sutartį naujajam(-iems) / pasiliekančiam (-iams) Jungtinės veiklos partneriui(-iams);
          3. naujojo(-ųjų) / pasiliekančio(-ių) Jungtinės veiklos partnerio(-ių) raštišką sutikimą(-us) pakeisti pasitraukiantį(-čius) Jungtinės veiklos partnerį (-ius) bei prisiimti visus pasitraukiančio(-ių) Jungtinės veiklos partnerio(-ių) įsipareigojimus pagal Jungtinės veiklos sutartį bei naujojo(-ųjų) / pasiliekančio(-ių) Jungtinės veiklos partnerio(-ių) kvalifikaciją pagrindžiantys dokumentai (jei taikoma);
       2. Paslaugų teikėjas įrodys Užsakovui naujojo(-ų) / pasiliekančio(-ių) Jungtinės veiklos partnerio(-ių) patikimumą ir gebėjimą vykdyti paskirtas funkcijas;
       3. Paslaugų teikėjas gaus Užsakovo rašytinį sutikimą keisti Jungtinės veiklos partnerius.
       4. Paslaugų teikėjas pateiks Užsakovui naujos Jungtinės veiklos sutarties kopiją, kurioje pasiliekančiojo(-iųjų) Jungtinės veiklos partnerio(-ių) įsipareigojimai išliks tokie patys kaip ir ankstesnėje Jungtinės veiklos sutartyje, o naujasis(-ieji) / pasiliekantis(-ys) Jungtinės veiklos partneris(-iai) perims visus pasitraukiančiojo(-iųjų) Jungtinės veiklos partnerio(-ių) įsipareigojimus pagal ankstesnę Jungtinės veiklos sutartį.
   14. Esant Sutarties BD 8.12.1 sąlygai, tačiau nesant Sutarties BD 8.12.2 nurodytos sąlygos, liekantys Partneriai gali pasitelkti kvalifikaciją bei kitus reikalavimus atitinkantį subtiekėją Sutarties BD 8.1 – 8.11 punktuose nustatyta tvarka.
   15. Paslaugų teikėjas neturi teisės pasitelkti šios Sutarties vykdymui Užsakovo darbuotojų darbo sutarčių pagrindu ar kitokiu būdu, jei tai nėra raštu suderinta su Užsakovu.
   16. Paslaugų teikėjas neturi teisės pasitelkti šios Sutarties vykdymui Užsakovo auditorių, patarėjų, konsultantų, atstovų, brokerių ar kitų nepriklausomų specialistų, kuriems dėl to kiltų interesų konfliktas, būtų pažeistos tokių specialistų profesinės etikos normos arba gerosios verslo praktikos standartai.
   17. Šios dalies nuostatų nesilaikymas yra laikomas esminiu Sutarties pažeidimu.
5. **PASLAUGŲ SUTEIKIMO TERMINAI, PASLAUGŲ REZULTATO PERDAVIMO - PRIĖMIMO TVARKA**
   1. Paslaugų suteikimo terminai nurodyti Sutarties SD 5 dalyje.
   2. Paslaugų teikėjas, įvykdęs Sutartyje numatytus įsipareigojimus, turi kreiptis į Užsakovą raštu dėl Paslaugų rezultato perdavimo – priėmimo akto pasirašymo.
   3. Užsakovas turi ne vėliau kaip per Sutarties SD 5 dalyje nurodytą terminą nuo Paslaugų teikėjo raštiško kreipimosi pasirašyti Paslaugų rezultato perdavimo – priėmimo aktą, jei Paslaugų kokybė atitinka Sutartyje nustatytus reikalavimus.
   4. Jeigu Paslaugų ir (ar) Paslaugų rezultato perdavimo - priėmimo metu nustatoma, kad Paslaugos suteiktos netinkamai ir Paslaugų rezultatas neatitinka Sutartyje nustatytų reikalavimų, Užsakovas turi teisę atsisakyti pasirašyti Paslaugų rezultato perdavimo – priėmimo aktą, raštu nurodydamas priimto sprendimo motyvus (jei įmanoma, nurodydamas ir priemones, kurių Paslaugų teikėjas privalo imtis, kad Paslaugų kokybė atitiktų Sutarties reikalavimus ir Paslaugų perdavimo – priėmimo aktas būtų pasirašytas).
   5. Paslaugų rezultato perdavimo – priėmimo aktas turi būti surašytas dviem vienodą teisinę galią turinčiais egzemplioriais, kuriuos pasirašo abiejų Šalių įgalioti asmenys. Nuosavybės teisė į Paslaugų rezultatą Užsakovui pereina nuo Paslaugų rezultato perdavimo - priėmimo akto pasirašymo dienos.
   6. Paslaugų rezultato ar (ir) Prekių (jei pagal Sutartį tiekiamos ir Prekės) atsitiktinio žuvimo ar sugedimo rizika iki Akto pasirašymo momento tenka Paslaugų teikėjui.
   7. Paslaugų teikėjui vėluojant suteikti Paslaugas šioje Sutartyje nustatytais terminais dėl priežasčių, nepriklausančių nuo Užsakovo, Paslaugų teikėjas, Užsakovui pareikalavus, moka Užsakovui Sutarties SD 5 dalyje nustatyto dydžio netesybas (delspinigius / baudą) bei atlygina Užsakovo dėl to patirtus tiesioginius nuostolius tiek, kiek jų nepadengia netesybos (delspinigiai / baudos). Užsakovui pareiškus reikalavimą atlyginti patirtus nuostolius, delspinigiai / bauda įskaitomi į nuostolių atlyginimą.
   8. Paslaugų pabaigos terminai gali būti pratęsti/pakeisti, sutarties vykdymas sustabdomas esant Sutarties BD 16.2 punkte nurodytai sąlygai.
6. **NAUDOJIMAS, TIEKIMAS**
   1. Jei Paslaugų teikimo metu Paslaugų teikėjas privalo paimti tam tikrus Užsakovo daiktus ir, suteikęs Paslaugas, juos gražinti Užsakovui, arba Paslaugų teikimo tikslu Užsakovas suteikia Paslaugų teikėjui bet kokius Užsakovui priklausančius kilnojamuosius daiktus, nepažeidžiant kitų Sutarties nuostatų, taikomos tokios taisyklės:
      1. Tokius daiktus Užsakovas perduoda Paslaugų teikėjui EXW sąlygomis pagal INCOTERMS 2010 raštu nurodytoje vietoje;
      2. Sutartyje arba kitaip raštu nustatytais terminais Paslaugų teikėjas gražina Užsakovui perduotus daiktus DDP sąlygomis pagal INCOTERMS 2010 į raštu nurodytą pristatymo vietą;
      3. Toks Užsakovo daiktų perdavimas Paslaugų teikėjui nesuteikia Paslaugų teikėjui jokių valdymo teisių į šiuos daiktus, išskyrus tas, kurios yra būtinos Paslaugų teikėjo įsipareigojimų pagal šią Sutartį vykdymui.
7. **MOKĖJIMAI, PINIGINĖS PRIEVOLĖS IR SULAIKYMAI** 
   1. Užsakovas sumoka Paslaugų teikėjui už faktiškai suteiktas Paslaugas per Sutarties SD 6 dalyje nustatytą terminą.
   2. Visi mokėjimai pagal šią Sutartį atliekami eurais, jei nenumatyta kitaip Sutarties SD 6 dalyje.
   3. Elektronines sąskaitas faktūras, atitinkančias Europos elektroninių sąskaitų faktūrų standartą, Paslaugų tiekėjas gali pateikti pasirinktomis priemonėmis, t. y. jos gali būti teikiamos per informacinę sistemą „E. sąskaita“ arba naudojantis kitomis informacinėmis sistemomis. Šio standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis.
   4. Paslaugų teikėjo išrašoma sąskaita privalo atitikti įstatymų reikalavimus. Be to, Paslaugų teikėjo išrašomoje sąskaitoje papildomai privalo būti nurodytas Paslaugų teikėjo PVM mokėtojo kodas bei Sutarties numeris ir data, Šalių atsakingų asmenų kontaktai. Jei Paslaugų suteikimo data nesutampa su PVM sąskaitos-faktūros išrašymo diena, išrašomoje PVM sąskaitoje-faktūroje turi būti nurodoma atliktų Paslaugų perdavimo-priėmimo akto numeris ir data Sutarties numeriai bei pavadinimai. Tuo atveju, jei Paslaugų teikėjo pateikta PVM sąskaita-faktūra neatitinka Sutarties šio punkto reikalavimų, Užsakovas tokią PVM sąskaitą-faktūrą pateikia tikslinti Paslaugų teikėjui, nurodydamas nedelsiant pateikti PVM sąskaitą-faktūrą, atitinkančią šio punkto reikalavimus.
   5. Apmokėjimas už tinkamai suteiktas ir priimtas Paslaugas atliekamas pasirašius Paslaugų perdavimo–priėmimo aktą ir jo pagrindu Paslaugų teikėjo pateiktą PVM sąskaitą faktūrą, atitinkančią šios Sutarties sąlygose nurodytus reikalavimus, bankiniu pavedimu į Paslaugų teikėjo banko sąskaitą, nurodytą šioje Sutartyje, po PVM sąskaitos–faktūros priėmimo per „E.sąskaita“ dienos.
   6. Šalys susitaria taikyti tokią Užsakovo mokėjimų, atliekamų pagal šią Sutartį, įskaitymo tvarką:
      1. Pirmąja eile yra įskaitomi Paslaugų teikėjo reikalavimai, susiję su mokėjimo prievolių už pagal šią Sutartį suteiktas paslaugas įvykdymu;
      2. Antrąja eile yra įskaitomi Paslaugų teikėjo reikalavimai, susiję su netesybų arba nuostolių pagal šią Sutartį atlyginimu;
      3. Trečiąja eile yra įskaitomos kitos Užsakovo Paslaugų teikėjui mokėtinos sumos (jei tokių yra).
   7. Užsakovas, nesant apmokėjimo sulaikymo pagrindų, nesumokėjęs Paslaugų teikėjui už suteiktas Paslaugas per Sutarties SD 6 dalyje nurodytą terminą, Paslaugų teikėjui pareikalavus, moka Sutarties SD 6 dalyje nurodytas netesybas.
   8. Užsakovas turi teisę sulaikyti apmokėjimą Paslaugų teikėjui, jei Paslaugų teikėjas laiku nevykdo savo įsipareigojimų pagal šią Sutartį.
   9. Jei Paslaugų teikėjui pagal šią Sutartį yra priskaičiuotos netesybos, Užsakovo už Paslaugas mokėtina suma mažinama priskaičiuotų netesybų suma. Taip pat Užsakovas turi teisę priskaičiuotas netesybas išskaičiuoti iš bet kokių Paslaugų teikėjui atliekamų mokėjimų teisės aktų nustatyta tvarka pranešant apie tokių netesybų įskaitymą.
   10. Jeigu atskirose Sutarties nuostatose nenustatyta kitaip, Sutartyje numatytos baudinio pobūdžio netesybos, baudos ir delspinigiai turi būti sumokami per 30 (trisdešimt) dienų nuo Sutarties šalies reikalavimo juos sumokėti pateikimo kitai šaliai.
8. **INTELEKTINĖS NUOSAVYBĖS TEISĖS**
   1. Visi rezultatai ir su jais susijusios teisės, įgytos vykdant Sutartį, įskaitant intelektinės nuosavybės teises, išskyrus asmenines neturtines teises į intelektinės veiklos rezultatus, yra Užsakovo nuosavybė, pereinanti Užsakovui nuo Paslaugų rezultato perdavimo momento be jokių apribojimų, kurią Užsakovas gali naudoti, publikuoti, perleisti ar perduoti be atskiro Paslaugų teikėjo sutikimo tretiesiems asmenims.
   2. Užsakovas turi teisę savo nuožiūra naudoti Paslaugų teikimo metu sukurtus autorių teisių objektus Užsakovo bei su juo susijusių asmenų vykdomos veiklos bei kitais tikslais.
   3. Užsakovas be jokių papildomų mokėjimų turi teisę naudotis Sutarties pagrindu sukurtais autorių teisių objektais tiek Lietuvoje, tiek ir užsienyje. Turtinės autorių teisės į Paslaugų teikimo metu sukurtus autorių teisių objektus Užsakovui perduodamos visam teisės aktuose nustatytam autorių turtinių teisių galiojimo laikotarpiui.
   4. Bet kokie su Sutartimi susiję dokumentai, išskyrus pačią Sutartį, yra Užsakovo nuosavybė ir, Paslaugų teikėjui baigus vykdyti savo įsipareigojimus, Užsakovo reikalavimu turi būti grąžinti (kartu su visomis jų kopijomis) Užsakovui.
   5. Paslaugų teikėjas garantuoja nuostolių ir/ar žalos atlyginimą Užsakovui (įskaitant bylinėjimosi išlaidas) dėl bet kokių reikalavimų, kylančių dėl intelektinės nuosavybės teisių pažeidimo ar įtariamo jų pažeidimo (įskaitant gynybą įtariamo pažeidimo atveju), išskyrus atvejus, kai toks pažeidimas (įtariamas pažeidimas) atsiranda dėl Užsakovo kaltės.
   6. Jeigu Paslaugų teikimo metu autorių teisių objektams sukurti Paslaugų teikėjas naudoja kitų autorių kūrinius/Paslaugų teikimo metu numatytiems autorių teisių objektams sukurti Paslaugų teikėjo pasitelkiami kiti asmenys, Paslaugų teikėjas yra visiškai atsakingas tiek Užsakovui, tiek ir asmenims už jų kūrinių bei kitos medžiagos, skirtos Paslaugų teikimo metu numatytiems autorių teisių objektams gaminti (sukurti), naudojimo bei perdavimo Užsakovui teisėtumą. Paslaugų teikėjas prisiima atsakomybę už pretenzijas ar ieškinius, kylančius iš santykių su autoriais bei kitais trečiaisiais asmenimis dėl autorių teisių pažeidimo, susijusio su Paslaugų teikimo metu Užsakovui perduodamais autorių teisių objektais ir įsipareigoja atlyginti Užsakovui jo dėl to turėtus nuostolius.
   7. Paslaugų teikėjas nedelsdamas praneša Užsakovui apie tai, kad jam yra pateiktas ieškinys ar bet koks kitas reikalavimas dėl bet kokios su Sutartimi susijusios intelektinės nuosavybės teisės pažeidimo ar įtariamo pažeidimo.
   8. Paslaugų teikėjas be išankstinio rašytinio Užsakovo sutikimo neturi teisės pagal Sutartį sukurtų autorių teisių objektų (įskaitant jų darbinius variantus) parduoti, bet kokiu kitu būdu perleisti, atskleisti tretiesiems asmenims, bet kokiu būdu platinti/demonstruoti šiuos objektus (jų sudedamąsias dalis) ir/ar bet kokiu kitu būdu naudotis teisės aktuose nustatytomis autoriaus turtinėmis teisėmis į sutarties pagrindu sukurtus autorių teisių objektus (įskaitant jų darbinius variantus).
9. **SUTARTIES SĄLYGŲ KEITIMAS**
   1. Sutarties galiojimo laikotarpiu gali būti keičiamos sutarties sąlygos, kurios atitinka Lietuvos Respublikos Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 97 str. nuostatas ir yra aptartos Sutartyje.
   2. Sutarties sąlygų keitimu nėra laikomi techninio pobūdžio Sutarties pakeitimai  (pavyzdžiui, Šalių klaidos, pavadinimai, sąskaitų numeriai, kiti rekvizitai ir pan.). Apie techninio pobūdžio pakeitimus Šalis iš anksto praneša raštu, atskiras kitos Šalies sutikimas neteikiamas. Siekiant išvengti bet kokių abejonių, Šalys susitaria, kad Šalims įvykdžius šiame punkte nurodytas sąlygas, atskiras susitarimas dėl Sutarties pakeitimo nebus sudaromas, o Šalies kitai Šaliai pateiktas pranešimas dėl techninio pobūdžio pirkimo sutarties pakeitimų pridedamas prie Sutarties ir laikomas neatskiriama Sutarties dalimi.
   3. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 20 kalendorinių dienų ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Užsakovui.
   4. Sudarydamos šią Sutartį Šalys patvirtina, kad supranta, jog nuo 2018 m. gegužės 25 d. yra tiesiogiai taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas). Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.
   5. Jeigu poreikis tvarkyti asmens duomenis paaiškėja po Sutarties sudarymo, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių siekiant užtikrinti atitiktį Reglamento reikalavimams. Šalys pripažįsta, kad papildomo susitarimo dėl duomenų tvarkymo pasirašymas nebus laikomas esminiu šios Sutarties sąlygų pakeitimu.

# **SUTARTIES PAŽEIDIMAS IR JO PASEKMĖS, SUTARTIES NUTRAUKIMAS**

# Jei Šalis nevykdo arba netinkamai vykdo savo įsipareigojimus pagal Sutartį, ji pažeidžia Sutartį. Vienai Šaliai pažeidus Sutartį, kita Šalis turi teisę naudotis bet kokiais teisėtais savo teisių gynimo būdais, įskaitant, bet neapsiribojant:

* + 1. reikalauti kitos Šalies tinkamai vykdyti sutartinius įsipareigojimus;
    2. reikalauti atlyginti nuostolius;
    3. pasinaudoti Sutarties įvykdymo užtikrinimu, jei toks reikalavimas buvo Pirkimo sąlygose;
    4. reikalauti sumokėti Sutartyje nustatytas netesybas (delspinigius / baudas) ir atlyginti nuostolius;
    5. nutraukti Sutartį Sutarties BD 14.2 punkto nustatyta tvarka.
  1. Užsakovas turi teisę vienašališkai, nesikreipdamas į teismą, prieš 7 (septynias) kalendorines dienas raštu apie tai įspėjęs Paslaugų teikėją, nutraukti Sutartį, jeigu Paslaugų teikėjas iš esmės pažeidė Sutartį. Paslaugų teikėjo padarytas Sutarties pažeidimas laikomas esminiu, jeigu:
     1. teikiamos Paslaugos neatitinka Sutartyje numatytų reikalavimų ir Paslaugų teikėjas neištaiso Paslaugų teikimo trūkumų per Sutartyje nustatytą terminą;
     2. Paslaugų teikėjas daugiau kaip du kartus iš eilės praleido Paslaugų teikimo terminą, jei Paslaugų teikimas yra tęstinio pobūdžio;
     3. Jei Paslaugos yra ne nuolatinio pobūdžio ir Paslaugų teikėjas nesilaiko Sutarties SD 5 dalyje nustatyto Paslaugų suteikimo termino ir vėlavimas nuo numatyto pabaigos termino yra daugiau nei 30 dienų;
     4. Paslaugų teikėjo kvalifikacija tapo nebeatitinkančia šios Sutarties reikalavimų ir šie neatitikimai nebuvo ištaisyti per 10 (dešimt) kalendorinių dienų nuo kvalifikacijos tapimo neatitinkančia dienos;
     5. Paslaugų teikėjui yra iškeliama bankroto ar restruktūrizavimo byla, arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus, Užsakovui tampa žinoma apie kitokį priverstinį Paslaugų teikėjo kreditorių teisių įgyvendinimą, galintį turėti esminės įtakos Paslaugų teikėjo galimybėms toliau vykdyti Sutartį ir (ar) yra kiti Europos Parlamento ir Tarybos direktyvose nurodyti pagrindai, įskaitant Europos Sąjungos teisės aktuose apibrėžtus nusikaltimus.
     6. Paslaugų teikėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;
     7. Paslaugų teikėjas pažeidžia Sutarties BD 8 dalies nuostatas;
     8. Yra kitos aplinkybės, numatytos Lietuvos Respublikos civilinio kodekso 6.217 straipsnyje.
  2. Užsakovui nutraukus Sutartį Sutarties BD 14.2 punkto nustatyta tvarka arba Paslaugų teikėjui, nepagrįstai nutraukus Sutartį, Užsakovui pareikalavus, Paslaugų teikėjas atlygina tiesioginius nuostolius, susijusius su Sutarties nutraukimu. Paslaugų teikėjas prisiima riziką, kad Sutartį nutraukus Sutarties BD 14.2 punkto pagrindu, jis gali būti įtrauktas į Nepatikimų tiekėjų sąrašą Lietuvos Respublikoje galiojančių teisės aktų nustatyta tvarka.

14.4. Šalys turi teisę nutraukti šią Sutartį vienašališkai nesikreipdamos į teismą, Lietuvos Respublikos teisės aktuose numatytais pagrindais ir tvarka.

14.5. Sutartis gali būti nutraukta raštišku abiejų Šalių sutarimu, vienai iš šalių įspėjus kitą šalį raštu prieš 15 kalendorinių dienų iki numatomo sutarties pasibaigimo.

# **SUTARTIES ĮVYKDYMO UŽTIKRINIMAS**

* 1. Šalys pareiškia, kad šioje Sutartyje nustatytos netesybos yra laikomos teisingomis bei nedidelėmis ir sutinka, kad jos nebūtų mažinamos, nepriklausomai nuo to, ar dalis prievolės yra įvykdyta. Šalys taip pat pripažįsta, kad minėtų netesybų dydis yra laikomas minimalia neginčijama nukentėjusiosios Šalies patirtų nuostolių suma, kurią kita Šalis turi kompensuoti nukentėjusiajai Šaliai dėl Sutarties pažeidimo (nesilaikymo), nereikalaujant nuostolių dydį patvirtinančių įrodymų.
  2. Sutarties pagrindu Šalies privalomos mokėti netesybos turi būti sumokėtos per 30 (dienų) dienų nuo joms apmokėti išrašytos sąskaitos – faktūros ar kito dokumento, kuriame pateikiamas reikalavimas sumokėti netesybas, gavimo dienos. Šios Sutarties pagrindu Šalies privalomi atlyginti nuostoliai turi būti apmokėti per 30 (trisdešimt) dienų nuo rašytinės pretenzijos gavimo dienos.
  3. Nuostolių atlyginimas ir netesybų sumokėjimas neatleidžia Šalies nuo Sutarties nuostatų tinkamo vykdymo.
  4. Jei Pirkimo sąlygose buvo nustatytas reikalavimas Paslaugų teikėjui pateikti papildomas Sutarties įvykdymo užtikrinimo priemones, taikomos šios sąlygos:
     1. Paslaugų teikėjas ne vėliau kaip per 7 (septynias) darbo dienas nuo šios Sutarties pasirašymo dienos turi pateikti Užsakovui Sutarties SD nurodyto dydžio Sutarties įvykdymo užtikrinimą (jei taikoma), galiojantį ne trumpiau negu galioja ši Sutartis.
     2. Sutarties įvykdymo užtikrinimas turi būti pateiktas Šalių tarpusavio atsiskaitymams naudojama valiuta.
     3. Sutarties įvykdymo užtikrinimas turi būti pateiktas rašytine forma, jame turi būti nurodyta, kad Paslaugų teikėjui neįvykdžius arba netinkamai įvykdžius savo sutartinius įsipareigojimus, Garantas įsipareigoja sumokėti Užsakovui ne didesnę kaip Sutarties įvykdymo užtikrinimo sumą per 30 (trisdešimt) dienų, gavęs pirmą Užsakovo rašytinį reikalavimą, Užsakovui neprivalant pagrįsti savo reikalavimų, o tik rašte nurodžius, kaip Paslaugų teikėjas neįvykdė ar netinkamai įvykdė savo sutartinius įsipareigojimus;
     4. Pagal Sutarties įvykdymo užtikrinimą Užsakovas turi turėti galimybę pagal pirmą pareikalavimą ir be papildomų įrodymų pateikimo garantui gauti kompensaciją už nuostolius, kurie atsirastų dėl Paslaugų teikėjo neįvykdytų šia Sutartimi prisiimtų įsipareigojimų.
     5. Užsakovas grąžina Paslaugų teikėjui Sutarties įvykdymo užtikrinimą ne vėliau kaip per 30 (trisdešimt) kalendorinių dienų nuo Paslaugų teikėjo prašymo gavimo ir šia Sutartimi prisiimtų įsipareigojimų įvykdymo dienos.
     6. Jei Paslaugų teikėjas per Sutarties BD 15.4.1 punkte nustatytą terminą nepateikia nustatyto Sutarties įvykdymo užtikrinimo (jei taikoma), laikoma, kad Paslaugų teikėjas atsisakė pasirašyti Sutartį.

1. **ŠALIŲ ATSAKOMYBĖ**
   1. Už savo sutartinių įsipareigojimų nevykdymą ar netinkamą vykdymą Šalys atsako šioje Sutartyje ir teisės aktuose nustatyta tvarka. Nuostolių atlyginimas ir netesybų sumokėjimas neatleidžia Šalies nuo Sutarties nuostatų tinkamo vykdymo.
   2. Šalis atleidžiama nuo civilinės atsakomybės, jei ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui (nenugalimos jėgos aplinkybės). Šalys nenugalimos jėgos (*force majeure*) aplinkybes supranta taip, kaip jas reglamentuoja Lietuvos Respublikos civilinio kodekso 6.212 straipsnis ir Lietuvos Respublikos Vyriausybės 1996 m. liepos 15 d. nutarimu Nr. 840 patvirtintos “Atleidimo nuo atsakomybės, esant nenugalimos jėgos (*force majeure*) aplinkybėms, taisyklės” tiek, kiek jos neprieštarauja Lietuvos Respublikos Civiliniam kodeksui. Apie šių aplinkybių atsiradimą Šalis kitą Šalį privalo informuoti per 3 (tris) darbo dienas nuo sužinojimo (arba turėjimo sužinoti) apie jų atsiradimą. Šalių įsipareigojimų vykdymas atidedamas nenugalimos jėgos aplinkybių egzistavimo laikotarpiui.
   3. Šalis prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas. Šalių įsipareigojimų vykdymas atidedamas nenugalimos jėgos aplinkybių egzistavimo laikotarpiui.
   4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
   5. Jei nenugalimos jėgos aplinkybės tęsiasi ilgiau kaip 2 mėnesius, bet kuri iš Šalių turi teisę vienašališkai nutraukti šią Sutartį, apie tai įspėjusi kitą Šalį prieš 5 dienas. Tokiu atveju Užsakovas atlygina Paslaugų teikėjui už iki to laiko tinkamai suteiktas Paslaugas.

# **Konfidenciali informacija**

* 1. Šalys susitaria laikyti šios Sutarties konfidencialią informaciją ir visą jos pagrindu viena kitai perduodamą informaciją paslaptyje neterminuotai neatsižvelgiant į tai, ar ta informacija pateikiama žodžiu, ar raštu. Šalys susitaria neatskleisti konfidencialios informacijos jokiai trečiajai šaliai be išankstinio raštiško ją pateikusios Šalies sutikimo, išskyrus atvejus, kai tokia informacija turi būti atskleista teisės, finansų ar kitos srities specialistui / patarėjui ar paskolos davėjui. Asmuo, kuriam Šalis atskleidžia konfidencialią informaciją, turi prisiimti konfidencialumo įsipareigojimus pagal šio punkto nuostatą ir naudoti tokią informaciją tik tam tikslui, kuriam ji buvo suteikta. Šio punkto nuostatos netaikomos informacijai, kuri yra ar tampa prieinama viešai arba turi būti atskleista pagal teisės aktų reikalavimus. Šalis, pažeidusi šioje Sutartyje numatytus įsipareigojimus – saugoti konfidencialią informaciją ir jos neatskleisti, įsipareigoja pagal pagrįstą kitos Šalies reikalavimą atlyginti kitai Šaliai šios Sutarties pažeidimu padarytus nuostolius bei imtis visų protingų veiksmų, kad per trumpiausią laikotarpį ištaisytų tokio atskleidimo pasekmes. Šio įsipareigojimo pažeidimu nebus laikomas viešas informacijos apie Teikėją atskleidimas, jei Teikėjas pažeidžia Paslaugų atlikimo terminus.

# **BAIGIAMOSIOS NUOSTATOS**

* 1. Paslaugų teikėjas neįgyja teisės perduoti savo įsipareigojimų pagal šią Sutartį trečiajam asmeniui be raštiško Užsakovo sutikimo.
  2. Šalys sutinka, kad teisės aktų nustatyta tvarka reorganizavus Užsakovo įmonę ar pasikeitus Užsakovo teisiniam statusui, be raštiško Paslaugų teikėjo sutikimo Užsakovo teisių ir pareigų perėmėjas nuo teisių ir pareigų perėmimo momento tampa Sutarties Šalimi, perimančia visas šios Sutarties pagrindu Užsakovo prisiimtas teises ir pareigas. Šalys pareiškia ir patvirtina, kad toks Užsakovo teisių ir pareigų perėjimas nėra novacija pagal Lietuvos Respublikos civilinio kodekso VI knygos I dalies trečiojo skirsnio nuostatas ir pats savaime neturi įtakos Sutarties galiojimui. Šalys sutinka, kad apie šiame punkte nustatytą teisių ir pareigų perėmimą Užsakovas arba jo teisių ir pareigų perėmėjas Paslaugų teikėją informuoja teisės aktų nustatyta tvarka ir Sutarties Šalys raštu įformina sutarties pakeitimą.
  3. Šalis neįgyja teisės perduoti savo įsipareigojimų pagal šią Sutartį trečiajam asmeniui be raštiško kitos Šalies sutikimo. Šis įsipareigojimų perdavimo ribojimas netaikomas tais atvejais, kuomet dėl Užsakovo funkcijų ar jų dalies perdavimo šios Sutarties pagrindu Užsakovui kylantys įsipareigojimai perduodami kitam perkančiajam subjektui – Užsakovo asocijuotiems asmenims, atitinkantiems bent vieną iš Lietuvos Respublikos pelno mokesčio įstatymo 2 straipsnio 8 dalyje įtvirtintų kriterijų.
  4. Visi pranešimai ir kita informacija tarp Šalių pagal šią Sutartį atliekami raštu ir laikomi tinkamai pateiktais, jei įteikti asmeniškai, siunčiami per kurjerį, registruotu paštu, elektroniniu paštu ar kitomis priemonėmis, nurodytomis Sutarties SD ar Sutarties prieduose nurodytais adresais.
  5. Šalys bendravimui paskiria kontaktinius asmenis, kurių duomenys nurodomi Sutarties SD 8.1 punkte*.*
  6. Kiekviena Šalis privalo per 3 (tris) darbo dienas pranešti kitai Šaliai apie Sutarties SD nurodytų adreso, rekvizitų, kontaktinių asmenų pasikeitimą. Iki informavimo apie adreso pasikeitimą, visi šioje Sutartyje nurodytu adresu išsiųsti pranešimai ir kita korespondencija laikomi įteiktais tinkamai.
  7. Visus Šalių tarpusavio santykius, atsirandančius iš šios Sutarties ir neaptartus jos sąlygose, reglamentuoja Lietuvos Respublikos įstatymai ir kiti teisės aktai.

Visi ginčai, nesutarimai ir pretenzijos, kurie gali kilti tarp šalių dėl sutarties taikymo ir aiškinimo, sprendžiami derybomis, tarpusavio sutarimu ir bendradarbiavimo pagrindu. Nepavykus nesutarimų išspręsti minėtais būdais, visi ginčai, nesutarimai, pretenzijos ir reikalavimai, kylantys dėl sutarties taikymo, vykdymo bei aiškinimo, sprendžiami Lietuvos Respublikos įstatymų nustatyta tvarka.

Iki Sutarties sudarymo Šalys gali Sutarties SD sutarti dėl kitų Sutarties nuostatų, nepaminėtų Sutarties BD ir (ar) Sutarties SD, kurios neprieštarauja Pirkimo sąlygoms ir Lietuvos Respublikos viešųjų pirkimų įstatymo nuostatoms.

Jeigu kuri nors šios Sutarties nuostata yra ar tampa iš dalies ar visiškai negaliojančia, ji nedaro negaliojančiomis likusių šios Sutarties nuostatų. Tokiu atveju Šalys susitaria dėti visas pastangas, kad negaliojanti nuostata būtų pakeista teisiškai veiksminga norma, kuri, kiek įmanoma, turėtų tą patį rezultatą kaip ir pakeistoji norma.

* 1. Ši Sutartis sudaryta dviem vienodą teisinę galią turinčiais egzemplioriais, po vieną kiekvienai Šaliai.

1. **KITOS SĄLYGOS**
   1. Šalys sutaria, jog Paslaugų teikimo metu Paslaugų teikėjas Užsakovui teikia galutinius su Paslaugų teikimu susijusius dokumentus bei kitą medžiagą tik lietuvių kalba. Jei atitinkami galutiniai dokumentai bei kita medžiaga, reikalingi Paslaugų teikimui, yra pateikiama kita kalba nei lietuvių, tokiu atveju Paslaugų teikėjas prie šių dokumentų privalo pridėti vertėjo parašu ir vertimų biuro antspaudu patvirtintą dokumento vertimą į lietuvių kalbą.
   2. Užsakovas Sutarties SD ir (ar) Techninėje specifikacijoje taip pat gali įforminti, kokie papildomi dokumentai, be reikalaujamų Sutarties BD 19.1 punkte, yra teikiami lietuvių kalba.
   3. Tuo atveju, jeigu Paslaugų teikėjas nesilaikys Sutarties BD 19.1 ir (ar) 19.2 punktuose nurodytų reikalavimų (dokumentus pateiks ne lietuvių kalba ir prie šių dokumentų nebus pridėtas vertėjo parašu ir vertimų biuro antspaudu patvirtintas dokumentas į lietuvių kalbą), Užsakovas turės teisę be atskiro pranešimo išsiversti minėtus dokumentus savo sąskaita ir tokiu atveju mokėtiną už suteiktas Paslaugas sumą sumažins turėtų faktinių išlaidų, susijusių su vertimo paslaugomis, suma.
2. **ŠALIŲ REKVIZITAI**

|  |  |
| --- | --- |
| **Užsakovas**  **AB „Klaipėdos energija“**  Danės g. 8, LT-92109, Klaipėda  Įmonės kodas: 140249252  PVM kodas: LT402492515  Registro tvarkytojas – VĮ Registrų centras  A.s. Nr. LT857044060000708123  Tel. Nr.: +370 46 410850  El. paštas: klenergija@klenergija.lt  Generalinis direktorius Rolandas Baltuonis  (pareigos, vardas, pavardė, parašas)   1. V. | **Paslaugų tiekėjas**  **UAB „Statybos procesų valdymas“**  Kalvarijų g. 1, LT-09310 Vilnius  Įmonės kodas: 302712234  PVM kodas: LT100006661510  Registro tvarkytojas – VĮ Registrų centras  A.s. Nr. LT537300010130211708  Tel. Nr.: +37068269828  El. paštas: info@stav.lt  Direktorius Erikas Lenkevičius  (pareigos, vardas, pavardė, parašas)   1. V. |